Rita Widyasari Ph.D Bupati Kukar yang kini ditahan KPK dalam kasus gratifikasi
PILARBANGSANEWS.COM. BATANG KAPEH,–
Sudah lebih 2 bulan lamanya, Tam Arang dan Utiah Kapeh tak muncul muncul, kini kedua tokoh fiktif ini kembali menyumbua di Pilarbangsanews.com. Inipun atas reques seorang pembaca tentunya.
Dialog sambil minum kopi pagi antara Tam Arang dan Utiah Kapeh ditulis dalam bahasa Minang. Bagi pembaca yang tidak paham bahasa Minang akan terasa sulit untuk memahami alur ceritanya. Tapi tidak usah ragu, ikuti saja dan baca setiap kali tulisan ini manyumbua, lama lama nanti anda akan bisa memahami dengan sendirinya.
Persoalan apa yang menjadi topik perbincangan Tam Arang dan Utiah Kapeh pagi ini? Silahkan dibaca sampai habis….;
“Den…, heran di-ang Tiah,” kata Tam Arang kepada Utiah Kapeh setelah mereguk beberapa teguk kopi dari tadah gelas. di Lapau Mak Gambuang pagi ini.
“Apo nan ang heran-kan, Tam?” tanya Utiah Kapeh.
“Parangai para pejabat awak ko a, pandai bana nyo basilek silek lidah,” kata Tam Arang.
“Kok ndak pandai basilek lidah ndak urang politik namonyo tu doh. Urang politik itu harus pandai berakting, kadang kadang nyo bisa manangih maratok baibo ibo, kadang nyo bisa bangih bangih mahariak mahantam tanah, kadang nyo bisa maagiah tausyiah malabihi ustadz dan ustadzah. Pokoknya sagalo dek nyo ”
“Batuah bana kato ang tu mah Tiah. Urang politik ko nyo barani basumpah sampai ka langik nan katujuah nyo tampin kalau ado nan maajaknyo sumpah pocong. Nan paralu deknyo tajinyo lakek, mukasuiknyo sampai,”
“Tu lah dek ang, lah jaleh nyo salah, nyo imbau wartawan, inyo adokan acara temu pers. Nyo mangecek basungguah sungguah. Dek wartawan tadi babuek lo beritanyo,”
“Wartawan iyo baitu karajonyo, Tam. Itu namonyo mambuek berita harus berimbang, meski wartawan tu inyo tahu sipejabat/sipolitisi bacaliah dan baduto, nyo harus buek juo. Itu berita namonya Samo barek, salah batuahnyo tasarah pambaca nan ka manilai,”
“Oooo, baitu Tiah?”
“Iyo baitu, kalau ado wartawan nan manulih berita tak berimbang, sepihak sajo misalnyo, salah gadang wartawan tu mah, malangga KEJ (Kode Etik Jurnalistik) jatuahnyo,”
“Mmmmmm…”
“Kini sia nan ka ang tembak dalam carito awak pagi ko?” tanyo Utiah Kapeh.
“Nan ka den katokan ka waang saol Wali Nagari di Nagari tetangga,”
“Baa jalan, caritonyo?”
“Wali Nagari ko kani nyo kan mambuek APBNagari, disyahkan oleh DPRNagari. DPRNagari tak amuah diajak rapek kalau tak diagiah sogok, uang ketuk namonyo,”
“Lalu…,?”
“Karano DPRNagari tak amuah rapek, lalu Kapalo Urusan di Katua Wali dan bebarapo perangkat lainnya tamasuak Sekretaris Nagari manyogok anggota DPRNagari. E tau tau ditangkok dek KPK,”
“Trus….?”
“Nan tatangkok kini tapaso ditahan dek KPK.”
“Trus..?”
“Kini pak Walinagari itu nyo undang Wartawan, nyo sabuikkan bahaso nan manyogok anggota DPRNagari itu bukan inyo. Tapi pandai pandai Sekretaris dan Kapalo Urusan Perbaikan Banda Sawah. Katonyo, jaub hari nyo lah maingekkan Jan cubo cubo manyogok,”
“Lai masuak aka tu?’
“Heheheh, antah lah mungkin disangko dek pak wali tu warganya anak SD sadonyo, nyo sangko warga ndak pandai mamakai logika. Nan pandai inyo sajo mungkin,”
“Bia sajolah Tam, KPK kan lai ndak akan tapangaruah dek kato kato mambarasiahkan diri tu. Lai takana dek ang banyak urang nan tasangkuik dalam kasus korupsi saat maagiah keterangan Pers mangatokan inyo ndak sato. E… Tau tau beberapa hari kemudian nyo dijapuik dan dimasukkan ka kandang situmbin.”
Habis Utiah Kapeh menceritakan itu, tiba tiba datang seorang tetangga Tam Arang, dia membisikkan sesuatu. Entah apa yang dibisikkannya. Yang jelas Tam Arang “mandore” bergegas meninggalkan Lapau Mak Gambuang….. (YY)
min_Latn min_Latn zsm_Latn ind_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn lua_Latn min_Latn min_Latn min_Latn min_Latn ind_Latn min_Latn hau_Latn min_Latn hau_Latn min_Latn min_Latn min_Latn min_Latn zsm_Latn